Central Jamaat-e Ahl-e Sunnat-moskeen i Motzfeldts gate i Oslo.
Moskeen innvendig. Foto: Anders Bettum / Oslo Museum 
**Central Jamaat-e Ahl-e Sunnat** er en pakistansk menighet som driver Norges største moské.

Historie
--------

Menigheten ble stiftet i 1976 etter at en gruppe bestående av sufi-orienterte muslimer skilte lag fra menigheten Islamic Cultural Centre. Central Jamaat-e Ahl-e Sunnat-moskeen var en av fem som grunnla Islamsk Råd Norge.

Moskeen har «nære bånd» til sufi-helligdommer i Golra Sharif i Pakistan. Menigheten har vært gjennom flere interne stridigheter. I 1984 resulterte disse stridighetene i dannelsen av menigheten World Islamic Mission. Den mangeårige imamen Nehmat Ali Shah ble i 2014 beskutt og alvorlig skadet, bakgrunnen var stridighetene om moskeen. Imamen har vakt oppmerksomhet ved uttalelser om at jøder styrer media og at holocaust fant sted fordi jødene var «urolige folk i verden».

Moskeen
-------

Meninhetens gamle moské lå i Urtegata på Grønland i Oslo.

Den nåværende moskébygningen i Motzfeldts gate 10, Jamea Masjid, ble åpnet i 2006, og har, med et areal på 6 200 kvadratmeter, plass til 2 500 mennesker. Moskeen kostet 93 millioner kroner, er «finansiert gjennom lån og egenkapital fra menighetens medlemmer», og Nordens største. Frithjof Wiese fra Pride Architects sto for oppførelsen. Moskeen er også et kulturhus og kunnskapssenter, og tilbyr en rekke daglige aktiviteter, deriblant leksehjelp til barn.

I motsetning til den klassiske moskeen i Åkebergveien er Jamea Masjid en arkitektonisk moderne bygning.

Rolle i samfunnet
-----------------

Imam Riffat Bashir har «løpende dialog med norske kirkeledere og inviterer ofte ikke-muslimske elever til moskeen».

Imamen i moskeen Central Jamaat i Oslo forsvarte demonstrasjonen til støtte for den henrettede drapsmannen Mumtaz Qadri.[]

Se også
-------

* Islam i Norge

Referanser
----------

1. ↑  Vogt (2000), s. 71.
2. ↑  Døving (2010), s. 7.
3. 1 2  Vogt (2000), s. 30.
4. ↑  Vogt (2000), s. 22-23.
5. ↑  Vogt (2000), s. 167-168.
6. ↑  Vogt (2000), s. 189.
7. ↑  Vogt (2000), s. 31-33.
8. ↑  Vogt (2000), s. 41-42.
9. 1 2  «Leder Norges største moské: Dette er imamen», fra *VG* 17. juni 2014
10. ↑  «En klassisk antisemittisk konspirasjonsteori», fra NRK 17. januar 2013
11. 1 2 3 4 5  Bettum (2007), s. 50.
12. 1 2  Norsk Telegrambyrå (2006)
13. ↑  Gundersen & Stenersen (2006)
14. ↑  Bevanger (2004).

Kilder
------

* Vogt, Kari (2000). *Islam på norsk - Moskeer og islamske organisasjoner i Norge*. J. W. Cappelens Forlag A/S. ISBN 82-02-18463-0.
* Døving, Cora Alexa (2010). «Religionspluralisme. Religion, migrasjon og integrering». *IMER-notater*. Norges forskningsråd (6). Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 17. mai 2013.  Arkivert 8. mai 2014 hos Wayback Machine.
* Bettum, Anders (2007). «Grønland som religiøs møteplass» (PDF). *Byminner*. 52 (1): 46-53. Arkivert fra originalen (PDF) 2. juni 2016. Besøkt 20. mai 2013.  Arkivert 2. juni 2016 hos Wayback Machine.
* Norsk Telegrambyrå (11. juni 2006). «Central Jamaat-e Ahl-e Sunnat åpner ny moské». *Stavanger Aftenblad*. Besøkt 17. mai 2013. [*død lenke*]
* Gundersen, John-Arne Ø. og Stenersen, Tor (19. februar 2006). «Mot Mekka i nytt hus». *Aftenposten*. Besøkt 17. mai 2013. CS1-vedlikehold: Flere navn: forfatterliste (link)
* Bevanger, Lars (23. september 2004). «Oslo's trendy Pakistani hotspot». British Broadcasting Corporation. Besøkt 20. mai 2013.

Eksterne lenker
---------------

* Offisielt nettsted

* (en) Central Jamaat-e Ahl-e Sunnat Mosque – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Oslo Byleksikon **·** Brønnøysundregistrene
 |